বুলেট মারাসিগান

ভায়োলেটা মারাসিগান (১৯৩৯ - ২১শে এপ্রিল ২০০০), যিনি তাঁর ডাকনাম "বুলেট এক্স" বা আরও স্পষ্টভাবে "বুলেট" নামে বেশি পরিচিত, ছিলেন একজন ফিলিপিনো-আমেরিকান সমাজকর্মী এবং সক্রিয় কর্মী। তিনি ইন্টারন্যাশনাল হোটেল উচ্ছেদ প্রতিবাদে গুরুত্বপূর্ণ ভূমিকা পালনের জন্য সর্বাধিক পরিচিত, এটি ফিলিপিনো আমেরিকান ইতিহাসে একটি গুরুত্বপূর্ণ ঘটনা হয়ে আছে। এর পাশাপাশি ফার্দিনান্দ মার্কোসের একনায়কতন্ত্রের বিরুদ্ধে তাঁর প্রতিরোধ এবং পরিণামে কারাবাস এবং ফিলিপিনো নারীবাদী সংগঠন গ্যাব্রিয়েলা ও মুক্তিপ্রাপ্ত-রাজনৈতিক-বন্দী গোষ্ঠী সেলডা প্রতিষ্ঠায় সহায়তা করার জন্য তিনি পরিচিত হয়ে আছেন। তিনি ফিলিপিনো অভিবাসী শিশুদের শিক্ষা, দ্বিতীয় বিশ্বযুদ্ধের প্রবীণ ফিলিপিনো আমেরিকানদের জন্য সমান সামরিক সুবিধা এবং আমেরিকান টেলিভিশনে ফিলিপিনো মহিলাদের বিরুদ্ধে বর্ণবাদী অপবাদ বন্ধ করার বিষয়েও প্রচারণা করেছিলেন।

বছরের পর বছর ধরে বে এরিয়া সম্প্রদায়ের প্রতি তাঁর সেবার স্বীকৃতিস্বরূপ, ১৯৯৫ সালে তাঁকে কেকিউইডি পাবলিক ব্রডকাস্টিং কোং কর্তৃক 'আনসাং হিরোজ পুরস্কার' প্রদান করা হয়। ২০১৯ সালের নভেম্বরে, ফিলিপাইনের 'বান্তায়োগ এনজি বায়ানি' -র স্মরণ প্রাচীরে যোগ করা এগারোটি নামের মধ্যে তাঁর নামও ছিল, এই প্রাচীর মার্কোসের একনায়কতন্ত্রের বিরুদ্ধে লড়াই করা বীর এবং শহীদদের স্বীকৃতি দিয়েছে।

 প্রাথমিক জীবন এবং শিক্ষা 
ভায়োলেটা মারাসিগান ফিলিপাইনে জন্মগ্রহণ করেন, তবে তিনি মার্কিন যুক্তরাষ্ট্রে গিয়ে সান ফ্রান্সিসকো স্টেট কলেজে পড়াশোনা করেন।

 প্রাথমিক সক্রিয়তা এবং আই-হোটেল ধ্বংস 
স্নাতক পঠন শেষ হওয়ার পরপরই, তাঁকে ইউনাইটেড ফিলিপিনো অ্যাসোসিয়েশনের (ইউএফএ) মাল্টি-সার্ভিস সেন্টারে একজন সমাজকর্মী হিসেবে নিযুক্ত করা হয়। ক্যালিফোর্নিয়ার সান ফ্রান্সিসকোর পুরাতন ম্যানিলাটাউন সম্প্রদায়ের আই-হোটেলে তাঁর কাজ ছিল বেশ কয়েকজন অবসরপ্রাপ্ত ব্যক্তিকে বিশেষভাবে সেবা প্রদান করা। তাঁদেরকে তিনি স্নেহভরে  (বয়স্ক পুরুষদের জন্য স্নেহের একটি ইলোকানো শব্দ) বলে ডাকতেন।

মারাসিগান শীঘ্রই অবাক হয়ে আবিষ্কার করলেন যে এই  গ্রাহকরা প্রতি মাসে তাঁদের সামাজিক নিরাপত্তা সুবিধার মাত্র অর্ধেক পাচ্ছিলেন। জানার পর, তিনি তাঁদের কেসওয়ার্কারদের (যিনি তথ্য, ওকালতি এবং সমাধান প্রদান করেন) অনুরোধ করেছিলেন যেন অবসরপ্রাপ্তরা  প্রতি মাসে তাঁদের পূর্ণ সুবিধা পান।

শীঘ্রই, ইন্টারন্যাশনাল হোটেল ভেঙে ফেলার পরিকল্পনা প্রকাশ পায় এবং তার বিরুদ্ধে বিক্ষোভে মারাসিগান গুরুত্বপূর্ণ ভূমিকা পালন করেন। যদিও ধ্বংসযজ্ঞ শেষ পর্যন্ত আটকানো যায়নি, কিন্তু ঘটনাটি ফিলিপিনো আমেরিকান ইতিহাসের একটি গুরুত্বপূর্ণ মুহূর্ত হয়ে ওঠে। এটি ফিলিপিনো আমেরিকান চেতনা বৃদ্ধিতে অবদান রেখেছিল।

 ফিলিপাইনে সক্রিয়তা (১৯৭১-১৯৮৮) 
১৯৭১ সালে যখন মারাসিগান এবং তাঁর স্বামী পিট ফিলিপাইনে ফিরে আসেন, তখন ১৯৬৯ সালের রাষ্ট্রপতি নির্বাচনে ফার্দিনান্দ মার্কোসের জয় নিশ্চিত করার জন্য অভূতপূর্ব ব্যয়ের ফলে অর্থনৈতিক পতন এবং ব্যাপক সামাজিক অস্থিরতা দেখা দেয়। এক বছর পর, মার্কোস সামরিক আইন ঘোষণা করেন। পিট এবং বুলেট মারাসিগান দ্রুত মার্কোস শাসনের বিরুদ্ধে সক্রিয়তায় জড়িয়ে পড়েন।

মারাসিগান ফিলিপাইনের জাতীয় চার্চেস কাউন্সিলের পরিবার মন্ত্রণালয়ের সাথে কাজ শুরু করেন এবং সেই ক্ষমতায়, কাউন্সিল যখনই কোনও প্রতিবাদে অংশগ্রহণ করত, তখন তিনি সেখানে উপস্থিত থাকতেন। ১৯৮১ সালে শাসকগোষ্ঠীর সামরিক বাহিনী মারাসিগানের বাড়িতে অভিযান চালায়, এবং ধ্বংসাত্মক কর্মকাণ্ডের অভিযোগে তাঁকে ক্যাম্প ক্রেমে প্রায় এক বছরের জন্য জেলে পাঠানো হয়।

ফিলিপাইন ডেইলি ইনকোয়ারারের সাংবাদিক মা সেরেস পি দোয়ো পরে একটি উপাখ্যান বর্ণনা করেন যা হাস্যকরভাবে দাবি করে"বুলেটের মুক্তি পাওয়ার কারণ ছিল এই যে, তিনি যে শব্দ এবং হাসির ঝড় (যা ছিল ধ্বংসাত্মক) নিরলসভাবে প্রকাশ করেছিলেন তা তাঁর জেলারদের জন্য অসহ্য হয়ে উঠেছিল।"

 সংগঠন 
১৯৭১ সালে ফিলিপাইনে ফিরে আসা এবং ১৯৮৮ সালে মার্কিন যুক্তরাষ্ট্রে ফিরে আসার মধ্যে, বুলেট মারাসিগান নারীবাদী জোট গ্যাব্রিয়েলার অন্যতম প্রতিষ্ঠাতা হয়ে ওঠেন এবং মুক্তিপ্রাপ্ত রাজনৈতিক বন্দীদের একটি সংগঠন, সেলডা সংগঠিত করতেও সহায়তা করেন। তাঁর সহ-প্রতিষ্ঠিত অন্যান্য সংগঠনগুলির মধ্যে রয়েছে এশিয়ান উইমেন ইন থিওলজি (এডব্লিউআইটি) এবং একটি মহিলা রাজনৈতিক দল কাইবা।

 মার্কিন যুক্তরাষ্ট্রে ফিরে আসা এবং সক্রিয়তা অব্যাহত রাখা 
১৯৮৮ সালে, মারাসিগানরা ক্যালিফোর্নিয়ায় ফিরে আসেন এবং মারাসিগান বুলেট তাঁর কার্যক্রম চালিয়ে যান। তিনি ভেটেরানস' ইক্যুইটি সেন্টারের জেলা-ব্যাপী সমাজকর্মী এবং ওয়েস্ট বে ফিলিপিনো মাল্টি-সার্ভিসেস ও এশিয়ান আমেরিকান রিকভারি সার্ভিসেসের পরামর্শদাতা ও সমাজকর্মী হিসেবে পদ গ্রহণ করেন। তিনি ফিলিপিনো শিক্ষা কেন্দ্র পুনরায় খোলার প্রচারণায়ও অংশগ্রহণ করেছিলেন।

 মৃত্যু 
২০০০ সালের ১৮ই এপ্রিল, মঙ্গলবার, সকালে একটি গাড়ি দুর্ঘটনায় বুলেট মারাসিগান মারা যান।

 অবদান 
বছরের পর বছর ধরে বে এরিয়া সম্প্রদায়ের প্রতি তাঁর সেবার স্বীকৃতিস্বরূপ, ১৯৯৫ সালে তাঁকে কেকিউইডি পাবলিক ব্রডকাস্টিং কোং কর্তৃক 'আনসাং হিরোজ পুরস্কার' প্রদান করা হয়। ২০১৯ সালের নভেম্বরে ফিলিপাইনের 'বান্তায়োগ এনজি মগা বায়ানি'-র স্মরণ প্রাচীরে যে এগারোটি নাম যুক্ত করা হয়, তার মধ্যে তাঁর নামও আছে। এই প্রাচীর মার্কোসের একনায়কতন্ত্রের বিরুদ্ধে লড়াই করা বীর এবং শহীদদের স্বীকৃতি দেয়।

তাঁর মৃত্যুর কয়েক মাস পর, সান ফ্রান্সিসকোর ফেলান অ্যাভিনিউয়ের নাম পরিবর্তন করে ভায়োলেটা "বুলেট" মারাসিগান অ্যাভিনিউ রাখার জন্য একটি প্রস্তাব দাখিল করা হয়। ২০১৮ সালে এই রাস্তাটির নামকরণ করা হয় "ফ্রিদা কাহলো ওয়ে"।

 আরও দেখুন 

 বায়ানি
 সিলমে ডোমিঙ্গো
 জিন ভিয়ের্নেস

 তথ্যসূত্র 

বিষয়শ্রেণী:২০০০-এ মৃত্যু
বিষয়শ্রেণী:১৯৩৯-এ জন্ম